พร้อมรึยัง?
เปิดแล้วโรงละครแห่งความฝันของบรรดาสาวสวย รวยสมอง...
21 ม.ค. 2556

เปิดแล้วโรงละครแห่งความฝันของบรรดาสาวสวย รวยสมอง...
24 ม.ค. 2556 เวลาบ่าย 2 โมง ณ ไลฟ์สไตล์ ฮอลล์ ชั้น 2สยามพารากอนนี้ 
เคแบงก์ของ เจ้าสัวบัณฑูรล่ำซำ จะเปิดการแถลงข่าวการเปิดรับสมัครเคแบงก์ อีเกิร์ลส รุ่น 7
สาวรุ่นใหม่ ทั้งสวย ทั้งเก่ง ที่ต้องการเป็นแบรนด์แอมบาสซาเดอร์ให้กับเคแบงก์เตรียมตัวกันได้
ขัตติยา อินทรวิชัย รองกรรมการผู้จัดการที่ดูแลสินเชื่อลูกค้าบุคคล เป็นโต้โผเปิดแถลงข่าวใหญ่เคแบงก์ อีเกิร์ลส รุ่น 7 เปิดโอกาสให้หญิงสาวรุ่นใหม่ สวย ฉลาด ทันสมัย เข้าร่วมแข่งขัน แสดงศักยภาพ เพื่อเป็นตัวแทนประชาสัมพันธ์ภาพลักษณ์ของเครือธนาคารกสิกรไทย 
รุ่นที่ 6 คัดเลือกในคอนเซปต์ “สวย สามารถ ปราดเปรียว” โดยโมเดลสาวเก่งอันดับต้นๆ ของเมืองไทย คือกอบกาญจน์ วัฒนวรางกูร บิ๊กบอสโตชิบา
รุ่น 7 ปีนี้มี วิภาดา โทณวณิก ผช.รอง ปธ.กลุ่มบริษัทในเครือดุสิต ฝ่ายกิจการสำนักงาน สะใภ้คนสวยแห่งโรงแรมดุสิตธานี เป็นโมเดลและนั่งแท่นประธานกรรมการตัดสิน
ว่ามาว่า ผู้ชนะจะได้ดำรงตำแหน่งเป็น 1 ใน 8 เคกรุ๊ป อีเกิร์ลส เป็นเวลา 2 ปี เงินสดและของรางวัลมูลค่าคนละกว่า 1.5 ล้านบาทเชียวล่ะ
หนุ่มๆ อย่าชะเง้อหาเชียว...